আজকের সেমিফাইনালের ফিরতি লেগে যা হয়েছে, তাতে নাটক বললেও কম বলা হয়। গত বুধবার প্রথম লেগে গ্রেমিও রিভারের মাঠ থেকে ১-০ গোলের জয় নিয়ে গিয়েছিল। অ্যাওয়ে গোলের কারণে এমনিতেই এগিয়ে ছিল, আজ নিজেদের মাঠে ৩৩ মিনিটে গোল করে গ্রেমিও ফাইনালে এক পা দিয়েই ফেলে ব্রাজিলের ক্লাবটি। ৮২ মিনিটে সমতা ফেরায় রিভার। ৮৮ মিনিটে গ্রেমিও ১০ জনের দলও হয়ে যায়। যোগ করা সময়ের পঞ্চম মিনিটে পেনাল্টিতে গোল করে রিভার এগিয়ে যায় ২-১ গোলে। এই গোলও এসেছে ভার-এর সিদ্ধান্তে।